Gary Hart
**Gary Hart** (alk. **Gary Warren Hartpence**, s. 28. marraskuuta 1936) on yhdysvaltalainen poliitikko, lakimies, kirjailija, professori ja kommentaattori. Hän on edustanut Coloradon osavaltiota senaattorina (1975–1987). Hart otti osaa Yhdysvaltain presidentinvaaleihin 1984 ja 1988. Jälkimmäisellä kerralla hänet pakotti luopumaan ehdokkuudesta tieto avioliiton ulkopuolisesta suhteesta. Jäätyään pois senaattorin toimestaan Hart on työskennellyt konsulttina erikoisalanaan kansalliseen turvallisuuteen liittyvät kysymykset. Vuonna 2001 hänelle myönnettiin valtio-opin kunniatohtorin arvo Oxfordin yliopistosta, ja vuonna 2006 hän sai professuurin University of Coloradossa Denverissä. Hart toimii puheenjohtajana Council for a Livable World -järjestössä. Hän on kirjoittanut ja toimittanut lukuisia teoksia, myös neljä romaania, toisinaan taiteilijanimellä **John Blackthorn**.

Hart menestyi hyvin vuoden 1984 presidentinvaalien esivaaleissa, joissa hänen äänimääränsä oli melko lähellä demokraattien presidenttiehdokkaaksi valitun Walter Mondalen äänimäärää. Näissä esivaaleissa tuli tunnetuksi lentävä lause "Where's the beef?". Se oli alun perin Wendy’s -pikaruokaketjun mainoslause, jota Mondale ryhtyi käyttämään osoituksena Hartin "uusien ideoiden" tyhjyydestä.

Hart oli vahvin ennakkosuosikki demokraattien presidenttiehdokkaaksi vuoden 1988 vaaleihin, mutta hänen suosionsa romahti alle viikossa toukokuussa 1987, kun tiedotusvälineissä oli esitetty epäilyjä hänen suhteestaan Donna Riceen. Rice oli entinen Miss South Carolina World -tittelin haltija, joka oli tutustunut Hartiin Don Henleyn järjestämissä juhlissa. Myöhemmällä urallaan Rice on toiminut muun muassa internet-pornoa vastustavassa Enough Is Enough -järjestössä ja tukenut Donald Trumpin presidentinvaalikampanjaa vuonna 2016. Skandaalin aikana Hart syytti mediaa ajojahdista. Hänestä julkaistiin huomiota herättänyt valokuva, jossa Rice istui hänen sylissään ja Hartin paidassa luki teksti: "Monkey Business".

Gary Hartista tehtiin elokuva, *The Front Runner*, vuonna 2018.

Lähteet
-------

1. ↑  Democrats and the Popular Vote *Rasmussen Reports*.  22.2.2008. Viitattu 19.5.2018. (englanniksi)
2. ↑  Verkkola, Matti: Hart vetäytyi USA:n presidenttikilvasta.  *Helsingin Sanomat*, 9.5.1987, s. 31.
3. ↑  Hugh Jackman to play Senator Gary Hart in The Frontrunner *Star Magazine (UK)*.  28.6.2017.  Arkistoitu 19.5.2018. Viitattu 19.5.2018. (englanniksi)
4. ↑  Donna Rice: 'The Woman in Question' *People*.  18.5.1987 (alkuperäinen artikkeli). Viitattu 19.5.2018. (englanniksi)
5. ↑  Donna Rice Hughes: One woman's case for Donald Trump *Fox News*.  5.11.2016. Viitattu 19.5.2018. (englanniksi)
6. ↑  Verkkola, Matti: Gary Hart arvelee olevansa vainon uhri.  *Helsingin Sanomat*, 6.5.1987, s. 30.
7. ↑  Famous Political Sex Scandals *CBS News*. Viitattu 19.5.2018. (englanniksi)
8. ↑  The Question at the Center of the New Gary Hart Movie *The Atlantic*.  19.11.2018. Viitattu 26.9.2021. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Gary Hart**.
* Biographical Database of the U.S. Congress: HART, Gary Warren, 1936-
* Time Magazine Gary Hart comes out.
* Senator Gary Hart Challenges the Unholy Alliance of 'Faith' and Government (Arkistoitu – Internet Archive)
* Transcript and audio of interview with Hart (Arkistoitu – Internet Archive) conducted by Democracy Now!
* Video interviews/conversations with Hart by Robert Wright of Bloggingheads.tv

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Tšekki
	+ 2
* Korea
* Alankomaat
* Puola

 |
|  |
| Henkilöt | 
* Deutsche Biographie
* US Congress

 |
|  |
| Muut | 
* NARA
* SNAC
* IdRef

 |

 |